A4-0173/98

Ψήφισμα σχετικά με την ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Νομισματική Επιτροπή και την Επιτροπή των Περιφερειών για μία ευρωπαϊκή πρωτοβουλία στο ηλεκτρονικό εμπόριο [COM(97)0157 - C4-0297/97]

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(97)0157 - C4-0297/97),

- έχοντας υπόψη την Πράσινη Βίβλο της Επιτροπής σχετικά με τη σύγκλιση στους κλάδους των τηλεπικοινωνιών, των μέσων επικοινωνίας και των τεχνολογιών των πληροφοριών, καθώς και σχετικά με τις συνέπειες για τις κανονιστικές ρυθμίσεις: προσέγγιση υπό το πρίσμα της κοινωνίας των πληροφοριών (COM(97)0623),

- έχοντας υπόψη την ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή των Περιφερειών σχετικά με την κατοχύρωση ασφάλειας και εμπιστοσύνης στις ηλεκτρονικές επικοινωνίες - προς ένα ευρωπαϊκό πλαίσιο για ψηφιακές υπογραφές και κρυπτοθέτηση (COM(97)0503 - C4-0648/97),

- έχοντας υπόψη το ψήφισμά του της 13ης Ιανουαρίου 1998 σχετικά με το Ηλεκτρονικό χρήμα και την Οικονομική και Νομισματική Ένωση ((ΣΠ της ημερομηνίας αυτής, Μέρος ΙΙ, σημείο 4 γ))),

- έχοντας υπόψη το ψήφισμά του της 26ης Ιουνίου 1997 σχετικά με την ανακοίνωση της Επιτροπής για την Ευρώπη ως πρωτοπόρο της παγκόσμιας κοινωνίας των πληροφοριών:κυλιόμενο πρόγραμμα δράσης ((ΕΕ C 222, 21.7.1997, σελ. 14 και 41.)),

- έχοντας υπόψη το ψήφισμά του της 24ης Απριλίου 1997 σχετικά με την ανακοίνωση της Επιτροπής για το παράνομο και βλαβερό περιεχόμενο στο Internet ((EE C 150, 19.5.1997, σελ. 38.)),

- έχοντας υπόψη την οδηγία 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας προσωπικών στοιχείων και την ανταλλαγή τέτοιων πληροφοριών ((ΕΕ L 281, 23.11.1995, σελ. 31.)),

- έχοντας υπόψη το έγγραφο εργασίας «φορολογικές πτυχές του ηλεκτρονικού εμπορίου - μία σύνθεση» της Γενικής Διεύθυνσης Μελετών του Ευρωπαϊκού Κοινοβουλίου,

- έχοντας υπόψη το έγγραφο της Επιτροπής με τίτλο «Ζητήματα διεθνούς πολιτικής που αφορούν τη διακυβέρνηση του Internet», (COM(98)0111), και την Ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο την Οικονομική και Κοινωνική Επιτροπή και την Επιτροπή Περιφερειών: «Παγκοσμιοποίηση και η Κοινωνία των Πληροφοριών - Η Ανάγκη για Ενισχυμένο Διεθνή Συντονισμό», COM(98)0050,

- έχοντας υπόψη την Πράσινη Βίβλο των ΗΠΑ σχετικά με τη διακυβέρνηση του Internet και την απάντηση της ΕΕ και των κρατών μελών της στην Πράσινη Βίβλο των ΗΠΑ,

- έχοντας υπόψη την πρόταση των ΗΠΑ για να βελτιωθεί η τεχνική διαχείριση ονομάτων και διευθύνσεων του Internet,

- έχοντας υπόψη τα συμπεράσματα του Συμβουλίου Βιομηχανίας της 13ης Νοεμβρίου 1997 και του Συμβουλίου Τηλεπικοινωνιών της 26ης Φεβρουαρίου 1998, καθώς και τις προπαρασκευαστικές εργασίες της ad hoc Ομάδας Εργασίας του Συμβουλίου σχετικά με το Ηλεκτρονικό Εμπόριο, με βάση τις οποίες προετοιμάζεται η θέση της ΕΕ για τη Διάσκεψη της Οττάβα τον Οκτώβριο του 1998,

- έχοντας υπόψη την κοινή δήλωση της ΕΕ-ΗΠΑ της 5ης Δεκεμβρίου 1997 σχετικά με το ηλεκτρονικό εμπόριο,

- έχοντας υπόψη το αμερικανικό πλαίσιο για το Παγκόσμιο Ηλεκτρονικό Εμπόριο,

- έχοντας υπόψη τα συμπεράσματα του ΟΟΣΑ για το ηλεκτρονικό εμπόριο: οι προκλήσεις για τις φορολογικές αρχές και τους φορολογούμενους, από τη Στρογγυλή Τράπεζα του Νοεμβρίου 1997,

- έχοντας υπόψη το ανακοινωθέν της Ρώμης του Υπεραντλαντικού Επιχειρηματικού Διαλόγου (TABD), Νοέμβριος 1997,

- έχοντας υπόψη την υπουργική δήλωση της Βόννης, Ιούλιος 1997,

- έχοντας υπόψη τη συμφωνία του Παγκόσμιου Οργανισμού Εμπορίου (ΠΟΕ) για τις βασικές τηλεπικοινωνίες (έγγραφο αναφοράς και Γενική Συμφωνία για το Εμπόριο των Υπηρεσιών (ΓΣΕΥ)), που συνήφθη τον Απρίλιο 1997,

- έχοντας υπόψη τη Μελέτη της Γραμματείας του ΠΟΕ σχετικά με το «Ηλεκτρονικό Εμπόριο και το ρόλο του ΠΟΕ»,

- έχοντας υπόψη το έγγραφο της Επιτροπής του ΟΗΕ για το Διεθνές Εμπορικό Δίκαιο (UNCITRAL) «Προγραμματισμός των μελλοντικών εργασιών για το ηλεκτρονικό εμπόριο: ψηφιακές υπογραφές, πιστοποιούσες αρχές και συναφή νομικά ζητήματα», που εγκρίθηκε το Φεβρουάριο 1997,

- έχοντας υπόψη το νομικό πρότυπο του ηλεκτρονικού εμπορίου της UNCITRAL,

- έχοντας υπόψη τις Συμβάσεις για τα συγγραφικά δικαιώματα, που εξέδωσε ο Παγκόσμιος Οργανισμός Πνευματικής Ιδιοκτησίας (WIPO) το Δεκέμβριο 1996,

- έχοντας υπόψη το έγγραφο της ομάδας εργασίας για την ασφάλεια των πληροφοριών που εξέδωσε το Διεθνές Εμπορικό Επιμελητήριο σχετικά με τη γενική χρησιμοποίηση του διεθνώς εγγυημένου ψηφιακού εμπορίου (GUIDEC),

- έχοντας υπόψη το Μνημόνιο Συμφωνίας «Ανοικτή Πρόσβαση στο Ηλεκτρονικό Εμπόριο για τις Ευρωπαϊκές ΜΜΕ», καθώς και τις κατευθυντήριες γραμμές που αναπτύχθηκαν στο πλαίσιο του εν λόγω μνημονίου,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τις γνωμοδοτήσεις της Επιτροπής Έρευνας, Τεχνολογικής Ανάπτυξης και Ενέργειας, της Επιτροπής Εξωτερικών Οικονομικών Σχέσεων και της Επιτροπής Περιβάλλοντος, Δημόσιας Υγείας και Προστασίας των Καταναλωτών (A4-0173/98),

Α. έχοντας υπόψη ότι το ηλεκτρονικό εμπόριο καλύπτει όλες τις δραστηριότητες εμπορικού χαρακτήρα που πραγματοποιούνται ανάμεσα σε εταιρείες, κυβερνήσεις η καταναλωτές μέσω ηλεκτρονικών δικτύων όπως το Internet και τον παγκόσμιο ιστό (www), περιλαμβανομένου του εμπορίου, των πωλήσεων και αγορών, της σύναψης συμβάσεων, της διαφήμισης και διαφόρων άλλων δραστηριοτήτων marketing - το σύνολο των οποίων διαμορφώνει την ηλεκτρονική αγορά,

Β. έχοντας υπόψη ότι το ηλεκτρονικό εμπόριο καλύπτει υπηρεσίες (τόσο μεταφορικές και τηλεπικοινωνιακές όσο και υπηρεσίες περιεχομένου, όπως νομικές, χρηματοπιστωτικές, μουσικές και οπτικοακουστικές κλπ.) καθώς και αγαθά, των οποίων η πώληση πραγματοποιείται με ηλεκτρονικά μέσα,

Γ. λαμβάνοντας υπόψη ότι η εμφάνιση του ηλεκτρονικού εμπορίου μεταβάλλει την ισορροπία μεταξύ υλικών και άϋλων αγαθών, υπέρ των άϋλων σε βαθμό που απαιτεί θεμελιώδη αναθεώρηση του εμπορικού περιβάλλοντος,

Δ. έχοντας υπόψη ότι το ηλεκτρονικό εμπόριο αποτελεί μία μόνο από τις πολλές δραστηριότητες που ασκούνται στα πλαίσια του Internet, του παγκόσμιου ιστού και των συναφών δικτύων, καθώς και ότι οι κανόνες και οι κανονισμοί για τη λειτουργία αυτών των δικτύων πρέπει να λαμβάνουν υπόψη όλες αυτές τις δραστηριότητες, όπως την ανταλλαγή πληροφοριών, την ερευνητική συνεργασία, τις διασκέψεις, την άμεση ηλεκτρονική μετάδοση μηνυμάτων καθώς και τις ατομικές ή εταιρικές θέσεις στο παγκόσμιο ιστό,

Ε. έχοντας υπόψη ότι το ηλεκτρονικό εμπόριο εξελίσσεται ραγδαία τόσο στο ευρωπαϊκό όσο και στο διεθνές επίπεδο, ωθούμενο από το μοναδικό χαρακτήρα του Internet και έχοντας υπόψη ότι η ανάπτυξη του ηλεκτρονικού εμπορίου αναμένεται να συνεχισθεί μέσα στα επόμενα χρόνια, αποτελώντας έναν από τους ακρογωνιαίους λίθους της κοινωνίας των πληροφοριών[semigr ] έχοντας επίσης υπόψη ότι το ηλεκτρονικό εμπόριο έχει ουσιαστικά παγκόσμιο χαρακτήρα και, έτσι, θα συμβάλει στη συνεχιζόμενη παγκοσμιοποίηση της οικονομίας,

ΣΤ. λαμβάνοντας υπόψη ότι το εμπόριο θα έχει σημαντικές συνέπειες για τις ευρωπαϊκές οικονομίες και ότι η ανταγωνιστική θέση μπορεί να ενισχυθεί υπό την προϋπόθεση ότι το Internet θα είναι παγκοσμίως προσβάσιμο,

Ζ. έχοντας υπόψη πως ήδη υπάρχει ένα σχετικά προβλεπτό και σαφές διεθνές νομικό περιβάλλον (ΓΣΕΥ) για την παροχή ηλεκτρονικών υπηρεσιών,

Η. έχοντας υπόψη ότι τα εθνικά φορολογικά καθεστώτα είχαν μέχρι σήμερα τις ρίζες τους στο παραδοσιακό εμπόριο, ενώ την τελευταία δεκαετία βρίσκονται σε στάδιο της αναμόρφωσης[semigr ] έχοντας υπόψη ότι το ηλεκτρονικό εμπόριο θα συμβάλει στην ανάπτυξη βαθύτερων και νέων αλλαγών στα εν λόγω συστήματα[semigr ] έχοντας υπόψη ότι οι συνεκτικές φορολογικές προσεγγίσεις σε διεθνές επίπεδο έχουν κεφαλαιώδη σημασία για τη διασφάλιση της αποτελεσματικότητας των φορολογικών νόμων στο Internet,

Θ. έχοντας υπόψη ότι το ηλεκτρονικό εμπόριο προωθεί την ευκαιρία για επέκταση και αναβάθμιση του διαλόγου μεταξύ παραγωγών και καταναλωτών, βελτιώνοντας έτσι την ποιότητα των προϊόντων καθώς και τις προσφερόμενες υπηρεσίες πριν και μετά από την πώληση, ενώ θα διαθέτει το δυναμικό για τη βελτίωση της ανταγωνιστικότητας της Ευρώπης δημιουργώντας νέες επιχειρηματικές ευκαιρίες [semigr ] λαμβάνοντας υπόψη ότι η δυναμική της αγοράς θα αλλάξει με τη διεύρυνση, επιτάχυνση και διευκόλυνση της επιλογής του καταναλωτή προσφέροντας έτσι νέες ευκαιρίες για απασχόληση τόσο σε παραδοσιακούς όσο και σε νέους τομείς,

Ι. έχοντας υπόψη τη δημιουργία νέων θέσεων εργασίας στον τομέα της παροχής υπηρεσιών, καθώς δημιουργούνται νέες υπηρεσίες και νέες ανάγκες παροχής υπηρεσιών,

ΙΑ. έχοντας υπόψη ότι το ηλεκτρονικό εμπόριο ως εκ της φύσεώς του, προσφέρει δυνατότητες στήριξης της δημιουργίας και της ανάπτυξης μικρών και μεσαίων επιχειρήσεων με μείωση του κόστους και περιορισμό των φραγμών όσον αφορά την είσοδο των εν λόγω επιχειρήσεων σε νέες αγορές, και ότι το ηλεκτρονικό εμπόριο θα γίνει πλήρως αποδεκτό στην Ευρώπη όταν μία μεγάλη πλειοψηφία μικρών και μεσαίων επιχειρήσεων θα συμμετάσχει αποτελεσματικά στο ηλεκτρονικό εμπόριο και στις ηλεκτρονικές επικοινωνίες,

ΙΒ. έχοντας υπόψη ότι ο πλήρης ανταγωνισμός στην αγορά των τηλεπικοινωνιών καθώς και στις αγορές πρόσβασης και παροχής υπηρεσιών έχει ουσιώδη σημασία για την υγιή ανάπτυξη του ηλεκτρονικού εμπορίου και, κατά συνέπεια, έχει ζωτική σημασία η πλήρης απελευθέρωση του τομέα των τηλεπικοινωνιών πριν από την 1η Ιανουαρίου 1998,

ΙΓ. έχοντας υπόψη ότι προϋπόθεση ΕΚ των ων ουκ άνευ για την ανάπτυξη του ηλεκτρονικού εμπορίου στην Ευρώπη είναι οι επιχειρήσεις και οι καταναλωτές να αποκτήσουν πλήρη επίγνωση της ικανότητός του να προσφέρει δύναμη στους καταναλωτές και όλα τα ενδεχόμενα οφέλη που μπορεί να συνεπάγεται, όπως η ευκαιρία για τους χρήστες να διαθέτουν γρήγορη και φθηνή πρόσβαση σε αγαθά και υπηρεσίες, να προωθείται η ελευθερία επιλογής που διαθέτουν, στο μέτρο που η επίγνωση αυτού του γεγονότος έχει κεφαλαιώδη σημασία για την προώθηση των επενδύσεων στις τεχνολογίες αιχμής και άσκησης δραστηριότητας στον τομέα του ηλεκτρονικού εμπορίου[semigr ] έχοντας υπόψη ότι η προώθηση της παγκόσμιας πρόσβασης στην κοινωνία των πληροφοριών, στη χρησιμοποίηση του ηλεκτρονικού εμπορίου και των τεχνολογιών της πληροφορικής θα διευκολύνει τη διαδικασία ευαισθητοποίησης,

ΙΔ. έχοντας υπόψη ότι η χρήση των τεχνολογιών πληροφόρησης και επικοινωνίας στην Ευρωπαϊκή Ένωση δεν είναι ίδια σε όλα τα κράτη μέλη,

ΙΕ. έχοντας υπόψη ότι οι καταναλωτές θα επιδείξουν προθυμία όσον αφορά την χρησιμοποίηση του ηλεκτρονικού εμπορίου μόνο όταν πεισθούν ότι είναι τόσο ασφαλές και αξιόπιστο όσο και η πραγματοποίηση δοσοληψιών στην παραδοσιακή αγορά, και, κατά συνέπεια, ότι έχει ουσιώδη σημασία να εγγυηθεί η ασφάλεια των συναλλαγών σε τηλεματικό περιβάλλον μέσω τεχνολογιών κρυπτοθέτησης και/ή ψηφιακών υπογραφών,

ΙΣΤ. έχοντας υπόψη ότι η ιδιωτικότητα, και το υψηλό επίπεδο προστασίας των καταναλωτών, αποτελεί θεμελιώδες ατομικό δικαίωμα και ότι πρέπει να προστατευθεί καθώς επίσης και ότι τα δικαιώματα των καταναλωτών πρέπει να διασφαλίζονται και να προσαρμόζονται στο νέο αυτό περιβάλλον,

ΙΖ. έχοντας υπόψη ότι οι δημόσιες υπηρεσίες αποκτούν σημαντικό ρόλο στην προώθηση του ηλεκτρονικού εμπορίου, τόσο με τη δημιουργία του σωστού κανονιστικού πλαισίου όσο και με δράσεις στήριξης όπως η χρησιμοποίηση του Ιντερνέτ για τις κρατικές συμβάσεις και τις τηλεματικές φορολογικές δραστηριότητες, παρέχοντας μεγάλα οφέλη από το ηλεκτρονικό εμπόριο με την απλοποίηση των διαδικασιών και τη μείωση του όγκου των απαιτουμένων εγγράφων, και με τη γεφύρωση του χάσματος ανάμεσα στους πολίτες και τις δημόσιες υπηρεσίες, καθιστώντάς τις φιλικότερες στους πολίτες,

ΙΗ. έχοντας υπόψη ότι η ανάπτυξη ενός περιβάλλοντος ρυθμίσεων για το ηλεκτρονικό εμπόριο, έχοντας κατά νου την ταχύτητα της ανάπτυξής του, πρέπει να είναι ευέλικτη, να επιτρέπει ταχείες προσαρμογές και να λαμβάνει υπόψη τις εξελίξεις της αγοράς και ότι οι κυβερνήσεις οφείλουν να ενθαρρύνουν και να υποστηρίζουν, όπου είναι ενδεδειγμένο, την αυτορρύθμιση στον τομέα της βιομηχανίας και ότι η δημιουργία νέων τομέων οικονομικής δραστηριότητας καθώς και η τελική ευθύνη παραμένει αρμοδιότητα της κρατικής εξουσίας,

ΙΘ. λαμβάνοντας υπόψη ότι οι περιττές νομοθετικές ρυθμίσεις των εμπορικών δραστηριοτήτων θα προκαλέσουν στρεβλώσεις στην ανάπτυξη της ηλεκτρονικής αγοράς, αφού θα μειωθεί η προσφορά και θα αυξηθεί το κόστος των προϊόντων και υπηρεσιών για τους καταναλωτές σε όλο τον κόσμο,

Κ. λαμβάνοντας υπόψη ότι οι ισχύοντες νόμοι και τα ρυθμιστικά πλαίσια στους τομείς των εμπορικών τηλεπικοινωνιών και των μέσων μαζικής ενημέρωσης χρειάζεται ίσως να αναθεωρηθούν, προκειμένου να ικανοποιηθούν οι ανάγκες του ηλεκτρονικού εμπορίου,

ΚΑ. έχοντας υπόψη ότι απαιτείται διεθνής εναρμόνιση και διαλειτουργικότητα στον τομέα του ηλεκτρονικού εμπορίου προκειμένου να αποφευχθεί η παγίδευση των χρηστών σε συγκεκριμένες λύσεις και προκειμένου να αντλούν πλήρες όφελος από τον παγκόμσιο χαρακτήρα του, μεταξύ άλλων, μέσω της υφιστάμενης διαδικασίας τυποποίησης, Συμφωνίας Αμοιβαίας Αναγνώρισης, de-facto-προτύπων ή άλλων κατάλληλων μηχανισμών,

ΚΒ. έχοντας υπόψη ότι συνεχίζεται η διαδικασία τεχνολογικής σύγκλισης στους τομείς των τηλεπικοινωνιών, της οπτικοακουστικής και της τεχνολογίας των πληροφοριών και ότι αυτή η σύγκλιση έχει ιδιάζουσα σημασία για την ανάπτυξη του ηλεκτρονικού εμπορίου, μέσω της δημιουργίας νέων ανταγωνιστικών πιέσεων μεταξύ περιεχομένου και υποδομής βαθμών σύγκλισης καθώς και της νέας ποικιλομορφίας που υφίσταται ανάμεσα σε αυτούς τους τομείς,

ΚΓ. έχοντας υπόψη ότι η χρησιμοποίηση των ηλεκτρονικών πληρωμών θα βοηθήσει στη μείωση των εντάσεων που συνδέονται με την εφαρμογή της Οικονομικής και Νομισματικής Ένωσης, μειώνοντας το κόστος που συνδέεται με τη μετάβαση προς το Ευρώ και με την επιτάχυνση της χρησιμοποιήσεώς του[semigr ] έχοντας υπόψη ότι ένα πιθανό σενάριο θα ήταν η δημιουργία ενός παράλληλου συστήματος πληρωμών, έξω από το παραδοσιακό τραπεζικό σύστημα,

ΚΔ. έχοντας υπόψη ότι το ηλεκτρονικό εμπόριο έχει τις δυνατότητες παροχής κινήτρων για την ανάπτυξη των περιφερειακών περιοχών και, κατά συνέπεια, προώθησης της περιφερειακής συνοχής εντός της Ευρωπαϊκής Ένωσης[semigr ] έχοντας εξάλλου υπόψη ότι έχει θετικό κοινωνικό αντίκτυπο επειδή καθιστά ευχερέστερη την πρόσβαση των μειονεκτούντων ατόμων στο ηλεκτρονικό εμπόριο,

1. επικροτεί και στηρίζει την ανακοίνωση της Επιτροπής για μια ευρωπαϊκή πρωτοβουλία στο ηλεκτρονικό εμπόριο η οποία παρέχει ένα πλαίσιο καθώς και κατευθυντήριες γραμμές για την ευρωπαϊκή πολιτική στον τομέα του ηλεκτρονικού εμπορίου και ενθαρρύνει την ανάπτυξή του[semigr ] τονίζει ότι για την ανταγωνιστικότητα της ευρωπαϊκής βιομηχανίας στον τομέα του ηλεκτρονικού εμπορίου καθίσταται απαραίτητη η πλήρης εκμετάλλευση από τις ευρωπαϊκές εταιρείες και συνεπώς από τους πολίτες όλων των πλεονεκτημάτων που προσφέρει η εσωτερική αγορά[semigr ]

2. πιστεύει ότι η αυξημένη διάδοση του ηλεκτρονικού εμπορίου θα έχει θετικό αντίκτυπο στην απασχόληση[semigr ] κατά συνέπεια, στηρίξει την πρωτοβουλία της Επιτροπής να διερευνήσει και να υποβάλει αναφορά υπό μορφή μελετών των επιπτώσεων του ηλεκτρονικού εμπορίου στην απασχόληση[semigr ] οι μελέτες αυτές θα πραγματοποιηθούν συντόμως και θα ανακοινωθούν στο Ευρωπαϊκό Κοινοβούλιο καθώς και τα κράτη μέλη[semigr ]

3. θεωρεί ότι πρέπει να καταβληθεί κάθε δυνατή προσπάθεια για την αξιοποίηση των δυνατοτήτων δημιουργίας νέων απασχολήσεων στις προεξέχουσες υπηρεσίες που βασίζονται στην πληροφόρηση, εξασφαλίζοντας νέες και ειδικές παροχές στους τομείς της κατάρτισης και της επιμόρφωσης, που θα στοχεύουν στην κατάκτηση αυτών των νέων εξειδικεύσεων[semigr ]

4. πιστεύει ότι το ηλεκτρονικό εμπόριο προσφέρει τεράστιες δυνατότητες, ιδιαίτερη σημασία θα πρέπει όμως να δοθεί, κυρίως ενόψει των αναμενόμενων διαρθρωτικών αλλαγών, στους τομείς του λιανικού εμπορίου, του marketing και του τουρισμού[semigr ] ζητεί να υπάρξει κατάλληλη προετοιμασία κυρίως των ΜΜΕ σε ό,τι αφορά τις εν λόγω διαδικασίες μέσω μέτρων εκπαίδευσης και κατάρτισης, μέσω σχετικών προγραμμάτων έρευνας και ανάπτυξης της Επιτροπής και μέσω ενημέρωσης όσον αφορά την ανάγκη πραγματοποίησης των αλλαγών αυτών[semigr ]

5. επισημαίνει την κορυφαία σημασία της αύξησης των δεξιοτήτων και της επίγνωσης των καταναλωτών και των επιχειρήσεων στην Ευρωπαϊκή Ένωση όσον αφορά τη φύση και τις δυνατότητες του ηλεκτρονικού εμπορίου και, και θεωρεί ότι η πολιτεία διαδραματίζει σχετικά σημαντικό ρόλο, λαμβάνοντας υπόψη τη νομική της αρμοδιότητα στον τομέα της παιδείας και, ως εκ τούτου, ενθαρρύνει τη δημιουργία εκπαιδευτικών δικτύων, την παροχή νέων κινήτρων για κατάρτιση, καθώς και τη βελτίωση της διάδοσης των γνώσεων και των μαθησιακών μεθόδων και, εξ αιτίας του καθοδηγητικού ρόλου που μπορεί να διαδραματίσει η πολιτεία, τόσο κατά την εγκατάσταση του δικού της ηλεκτρονικού εξοπλισμού όσο και για την ενθάρρυνση της χρήσης του ηλεκτρονικού εμπορίου στην κοινωνία, έχει σημασία οι κυβερνητικές υπηρεσίες να εφοδιαστούν με τον κατάλληλο ηλεκτρονικό εξοπλισμό - τόσο για τους πολίτες όσον και για τις επιχειρήσεις, ιδίως τις ΜΜΕ[semigr ]

6. αναγνωρίζει ότι το ηλεκτρονικό εμπόριο προσφέρει στις ΜΜΕ την ευκαιρία να κατακτήσουν νέες και μακρυνές αγορές, να εντοπίσουν νέα τμήματα της αγοράς με χαμηλότερο κόστος, και διευρύνει τις δυνατότητες ανάπτυξης συνεταιριστικών συμπράξεων[semigr ] προκειμένου να βελτιωθούν οι δυνατότητες για μια τέτοια ανάπτυξη, ζητεί την εφαρμογή ειδικών δράσεων σε ευρωπαϊκό επίπεδο για τις ΜΜΕ, όπως η καθιέρωση ενός ευρετηρίου επιχειρηματικών υπηρεσιών στο παγκόσμιο δίκτυο, η εντατικοποίηση της γνώσης των δραστηριοτήτων των ευρώ-πληροφοριακών κέντρων για το ηλεκτρονικό εμπόριο, καθώς και η θέσπιση ενός ποιοτικού σήματος συνδεδεμένου με ένα σύνολο προϋποθέσεων προκειμένου να αυξηθεί η εμπιστοσύνη του καταναλωτή για προϊόντα και υπηρεσίες που παρέχουν σχετικά άγνωστες και μικρές επιχειρήσεις[semigr ]

7. παρακινεί την Επιτροπή και τις κυβερνήσεις των κρατών μελών να επιδιώξουν διεθνείς συμφωνίες στον εν λόγω τομέα και υπογραμμίζει ότι ο διεθνής πολιτικός συντονισμός είναι ιδιαίτερα αναγκαίος όσον αφορά ζητήματα όπως η φορολογία, η νομική ευθύνη, τα συστήματα πληρωμών, η ασφάλεια, η προστασία δεδομένων, η διαλειτουργικότητα, τα δικαιώματα πνευματικής ιδιοκτησίας, οι κρατικές προμήθειες, το συμβατικό δίκαιο, τα νομικά ρυθμιζόμενα επαγγέλματα, οι εμπορικές επικοινωνίες και η ηλεκτρονική πιστοποίηση/ψηφιακές υπογραφές[semigr ] στο πλαίσιο αυτό, ζητεί την αποσαφήνιση, σε διεθνές επίπεδο, των αντίστοιχων ευθυνών των διαφόρων διεθνών φορέων στον τομεά του ηλεκτρονικού εμπορίου[semigr ] συνιστά τον αμοιβαίο συντονισμό των εθνικών πρωτοβουλιών στον τομέα του ηλεκτρονικού εμπορίου[semigr ]

8. τονίζει ότι είναι ιδιαίτερα επιθυμητή η αυξημένη συνεργασία ιδιαίτερα μεταξύ των κρατών της ΕΕ και της Ανατολικής Ευρώπης στον τομέα των ηλεκτρονικών συναλλαγών[semigr ]

9. θεωρεί ότι η μελλοντική οργάνωση του Internet και τα επακόλουθα αποτελέσματα για το ηλεκτρονικό εμπόριο έχουν στρατηγική σημασία για την ανάπτυξη του ηλεκτρονικού εμπορίου στην Ευρώπη, και ζητεί τη σύσταση ενός παγκόσμιου συστήματος καταχώρησης, κατανομής και διαχείρισης της ονομασίας πεδίων του Internet, το οποίο θα βασίζεται στις δυνάμεις αγοράς και το οποίο θα πρέπει να είναι πλήρως προσαρμοσμένο στον γεωγραφικό και λειτουργικό διαφορισμό του Internet[semigr ]

10. ζητεί τη διερεύνηση των δυνατοτήτων και των αναγκών δημιουργίας ενός διεθνούς παγκόσμιου εμπορικού κώδικα στον τομέα του ηλεκτρονικού εμπορίου, του οποίου η διαπραγμάτευση θα πραγματοποιηθεί στα πλαίσια του ΠΟΕ[semigr ] ο εν λόγω κώδικας θα πρέπει να περιλαμβάνει όλα τα ζητήματα που δεν έχουν μέχρι στιγμής επιλυθεί με διεθνείς συμφωνίες όπως η φορολογία, ο τόπος εγκατάστασης, η νομική ευθύνη και τα συστήματα πληρωμών[semigr ]

11. ζητεί, ωστόσο, τον συντονισμό σε επίπεδο Ευρωπαϊκής Ένωσης προκειμένου να αποτραπεί η πολυκατάτμιση της εσωτερικής αγοράς, και την καθιέρωση ενός κατάλληλου ευρωπαϊκού ρυθμιστικού πλαισίου καθώς και μιας κοινής και ισχυρής διαπραγματευτικής θέσης και τονίζει επίσης τη σημασία ενός απλού, απέριττου και προβλέψιμου νομικού πλαισίου για το ηλεκτρονικό εμπόριο[semigr ] καλεί την Επιτροπή να υποβάλει το συντομότερο δυνατό προτάσεις για τη διασφάλιση και ιδιαίτερα την προστασία της ομαλής λειτουργίας της εσωτερικής αγοράς στον τομέα του ηλεκτρονικού εμπορίου, και της πλήρους ελευθερίας για τις ευρωπαϊκές εταιρείες κατά την παροχή υπηρεσιών, έτσι ώστε οι επιχειρήσεις οι οποίες ανταποκρίνονται στις νομικές απαιτήσεις στην χώρα προέλευσης, να μπορούν να παρέχουν ελεύθερα τις υπηρεσίες τους σε ολόκληρη την Ευρώπη[semigr ]

12. ζητεί μια καλύτερη εσωτερική οργάνωση όσον αφορά τη δημιουργία ενιαίας συντονιστικής βάσης υπεύθυνης ενώπιον όλων των ευρωπαϊκών θεσμικών οργάνων και κάνοντας χρήση όλων των αρμόδιων εξειδικευμένων υπηρεσιών της Επιτροπής για υποστήριξη στον συνδυασμό των διαφόρων πτυχών της ευρωπαϊκής στρατηγικής για το ηλεκτρονικό εμπόριο: όπου μπορούν να περιλαμβάνονται ρύθμιση, φορολογία, διεθνής εναρμόνιση, δεξιότητες και επίγνωση, αντίκτυπος στην απασχόληση, τηλεματική εγκληματικότητα, καταναλωτικός και βιομηχανικός διάλογος[semigr ]

13. παρακινεί τις κυβερνήσεις των κρατών μελών και την Επιτροπή να λάβουν υπόψη με εποικοδομητικό τρόπο τις απόψεις της βιομηχανίας, των ενώσεων καταναλωτών και άλλων ομάδων πίεσης κατά τη διαμόρφωση ενός νομικού και ρυθμιστικού περιβάλλοντος για το ηλεκτρονικό εμπόριο[semigr ] το εν λόγω ρυθμιστικό πλαίσιο δεν θα πρέπει να παρακωλύει την ταχεία εξέλιξη του ηλεκτρονικού εμπορίου αλλά να διασφαλίζει την πρόσβαση των καταναλωτών στο ηλεκτρονικό εμπόριο, αλλά και την τεχνολογική ουδετερότητα, να είναι επωφελές τόσο για τους προμηθευτές όσο και για τους χρήστες, να προωθεί τη διαλειτουργικότητα μεταξύ συστημάτων και να επιτρέπει μέτρα αυτορρύθμισης προκειμένου να διασφαλίζεται, στο μέτρο του δυνατού, η ταχύτητα και η ελαστικότητα[semigr ]

14. καλεί την Επιτροπή να επιταχύνει τη διαδικασία υποβολής πρότασης οδηγίας για τις υπηρεσίες της Κοινωνίας των Πληροφοριών, συμπεριλαμβανομένου και του ηλεκτρονικού εμπορίου, προκειμένου να αποσαφηνιστεί το αναγκαίο ρυθμιστικό πλαίσιο και να προστατευθούν τα δικαιώματα των χρηστών του ηλεκτρονικού εμπορίου. Τονίζει ότι μια τέτοια οδηγία θα πρέπει να περιλάβει π.χ.τον καθορισμό του τόπου εγκατάστασης όσων παρέχουν υπηρεσίες σε τηλεματικό περιβάλλον και της εδαφικότητας της νομικής ευθύνης, των εμπορικών επικοινωνιών και των νομικά ρυθμιζομένων επαγγελμάτων. Προκειμένου να διασφαλισθεί η διαφάνεια και ο συντονισμός, οποιαδήποτε άλλα θέματα στον τομέα του ηλεκτρονικού εμπορίου, όπου είναι δυνατόν να αναμένονται κοινοτικές πρωτοβουλίες (τέτοιες όπως διπλώματα ευρεσιτεχνίας, εμπορικά σήματα, ονομασία πεδίων[semigr ] η νομική αρμοδιότητα καθώς και η αποσαφήνιση του νομικού ρόλου της ασφάλειας των πληροφοριών, όσον αφορά τις πτυχές της εμπιστευτικότητας, γνησιότητας και αξιοπιστίας) θα πρέπει να προσδιορισθεί με σαφήνεια σε έναν «οδικό χάρτη» με λεπτομερές χρονοδιάγραμμα[semigr ]

15. τονίζει τη ζωτική και επείγουσα ανάγκη επίλυσης κατά διεθνώς αποδεκτό τρόπο του ακριβούς νομικού και λογιστικού χαρακτήρα των άυλων αντικειμένων που πωλούνται στα ηλεκτρονικά δίκτυα προκειμένου να επιλυθούν θέματα νομοθεσίας, φορολογίας, εταιρικών λογιστικών και ενδίκων μέσων αποζημίωσης των καταναλωτών[semigr ]

16. αναγνωρίζει τον οριζόντιο χαρακτήρα του ζητήματος της νομικής ευθύνης, που καλύπτει διάφορα ζητήματα όπως τα συγγραφικά δικαιώματα, την προστασία του καταναλωτή, τα εμπορικά σήματα, την παραπλανητική διαφήμιση, την προστασία των προσωπικών δεδομένων, τη νομική ευθύνη των προϊόντων, το άσεμνο περιεχόμενο, την πρόκληση μίσους, κλπ.[semigr ] για το σκοπό αυτό προσβλέπει στην επικείμενη οδηγία της Επιτροπής για τις υπηρεσίες της κοινωνίας των πληροφοριών συμπεριλαμβανομένου του ηλεκτρονικού εμπορίου, η οποία θα πρέπει να αντιμετωπίζει αυτό το ζήτημα, μεταξύ άλλων[semigr ]

17. καλεί την Επιτροπή να υποβάλει πρόταση για την επίλυση ορισμέων πτυχών του συμβατικού δικαίου ενόψει των νέων προβλημάτων που ανακύπτουν στο διασυνοριακό και δικτυωμένο περιβάλλον, όπως η αναγνώριση των τηλεματικών συμβάσεων και ο καθορισμός του πότε και πού συνάπτεται μια σύμβαση καθώς και η αναγκαία διασαφήνιση για τους νόμους που εφαρμόζονται στις συμβάσεις, λαμβάνοντας υπόψη ενιαίους νομοθετικούς κανόνες για την ελευθερία επιλογής και το ρόλο των υποχρεωτικών νομοθετικών κανόνων[semigr ]

18. αναμένει τις συζητήσεις στο πλαίσιο της προσφάτως εγκριθείσας πρότασης για μια οδηγία σχετικά με τα πνευματικά δικαιώματα (COM(97)0628) ((ΕΕ C 108 της 7.4.1998, σελ. 6)), αναγνωρίζοντας την περιπλοκότητα της αντιμετώπισης των δικαιωμάτων πνευματικής ιδιοκτησίας σε ηλεκτρονικό μέσο[semigr ] ζητεί οι κανόνες για την προστασία των δικαιωμάτων της πνευματικής ιδιοκτησίας να εξισορροπούν τα συμφέροντα των δικαιούχων και των χρηστών και πιστεύει ότι η σαφής οροθέτηση εξαιρέσεων για χρηστή χρήση είναι απαραίτητη για το ηλεκτρονικό εμπόριο[semigr ]

19. ζητεί επιμόνως από την Επιτροπή και το Συμβούλιο να συνεχίσουν και να ολοκληρώσουν το συντομότερο δυνατόν την εναρμόνιση της εθνικής νομοθεσίας σχετικά με την πώληση αγαθών και υπηρεσιών (όπως η εναρμόνιση των νομικών εγγυήσεων μετά την πώληση αγαθών, πώληση χρηματοπιστωτικών υπηρεσιών εξ αποστάσεως), αποβλέποντας στο να αποκτήσει ο καταναλωτής την αναγκαία εμπιστοσύνη για να κάνει χρήση του ηλεκτρονικού εμπορίου και, συνεπώς, να αντλήσει μεγαλύτερα οφέλη από την εσωτερική αγορά[semigr ]

20. καλεί την Επιτροπή και τα κράτη μέλη να εργασθούν σε διεθνές επίπεδο προκειμένου να εξασφαλίσουν συνεκτικότητα στη φορολογική νομοθεσία - ιδιαίτερα σε ό,τι αφορά το φόρο προστιθέμενης αξίας - ώστε να παρέχεται νομική ασφάλεια, να αποτρέπεται η αδικαιολόγητη απώλεια εσόδων και να διασφαλίζεται η ουδετερότητα[semigr ]

21. είναι της άποψης ότι δεν πρέπει να επιβληθούν νέοι φόροι στο ηλεκτρονικό εμπόριο που θα το επιβαρύνουν σε σχέση με άλλες εμπορικές δραστηριότητες[semigr ]

22. καλεί την Επιτροπή να αποσαφηνίσει εάν το ηλεκτρονικό εμπόριο πρέπει να φορολογηθεί σύμφωνα με το παραδοσιακό σύστημα ή εάν οι νέες πραγματικότητες στο Internet δημιουργούν παγκόσμιες προκλήσεις οι οποίες απαιτούν πλήρη αναδιατύπωση όλων των φορολογικών αρχών (π.χ. τον προσδιορισμό της εδαφικότητας, των κανόνων προέλευσης, και της πηγής του εισοδήματος)[semigr ]

23. επισημαίνει ότι πρέπει να συναφθεί συμφωνία σε ευρωπαϊκό επίπεδο όσον αφορά τα φορολογικά, προκειμένου να δημιουργηθεί ένα σαφές και κοινό πλαίσιο για τη φορολόγηση του ηλεκτρονικού εμπορίου - κατά προτίμηση μέσω της χρησιμοποίησης ενός ενιαίου ποσοστού ΦΠΑ[semigr ] επιπλέον, ζητεί να διευκρινισθεί το ζήτημα του κατά πόσον η φορολογία θα πραγματοποιείται στη χώρα προέλευσης ή στη χώρα προορισμού[semigr ] ενθαρρύνει επίσης τις φορολογικές αρχές να συνεργαστούν προκειμένου να αναπτύξουν μία συνετική διασυνοριακή προσέγγιση[semigr ] υπογραμμίζει την άποψή του ότι απαιτούνται συζητήσεις σε διεθνές επίπεδο όσον αφορά τα θέματα των τελωνείων και της φορολογίας[semigr ]

24. υπενθυμίζει ότι η οικοδόμηση αξιοπιστίας και εμπιστοσύνης για τους πολίτες αποτελεί ένα στοιχείο-κλειδί για την προώθηση του ηλεκτρονικού εμπορίου και ότι η ιδιωτικότητα αποτελεί ουσιώδη παράγοντα για τη δημιουργία αυτής της εμπιστοσύνης[semigr ] υπενθυμίζει ότι το πλαίσιο για την ιδιωτικότητα διασφαλίζεται από την οδηγία ΕΕ 95/46/ΕΚ σχετικά με την προστασία των δεδομένων, η οποία θα έχει μεταφερθεί πλήρως έως τον Οκτώβριο 1998[semigr ] επισημαίνει ωστόσο ότι η εφαρμογή αυτής της οδηγίας πρέπει να παρακολουθηθεί πολύ προσεκτικά προκειμένου να μην δημιουργηθούν περιττοί φραγμοί και με σκοπό να διασφαλιστεί μία ευέλικτη προσέγγιση[semigr ]

25. τονίζει επίσης ότι τα ζητήματα που αφορούν την προστασία της ιδιωτικότητας και των δεδομένων θα πρέπει, κατά προτιμηση, να συζητηθούν σε παγκόσμιο επίπεδο και να αναληφθεί μία πρωτοβουλία στο πολυμερές πλαίσιο του ΠΟΕ, με στόχο να συμφωνηθούν δεσμευτικοί κανόνες που αφορούν την αποτελεσματική προστασία της ιδιωτικότητας[semigr ] δεν αποκλείει, στο πλαίσιο αυτό, διαβουλεύσεις σε άλλους οργανισμούς, όπως ο ΟΟΣΑ και ο ΟΗΕ[semigr ] συνιστά επίσης την προώθηση της αυτορρύθμισης σε διεθνές επίπεδο, προκειμένου να επιτευχθεί ο ίδιος στόχος[semigr ]

26. ζητεί, στο μεταξύ, από την Επιτροπή να διαπραγματευθεί μια συμφωνία αμοιβαίας αναγνώρισης με τις Ηνωμένες Πολιτείες όσον αφορά την προστασία των δεδομένων, ως πρώτο βήμα για την επίλυση των υφισταμένων δυσκολιών στον καθορισμό μιας κοινής προσέγγισης[semigr ] ζητεί επίσης από την Επιτροπή να διασφαλίσει ότι ορισμένες αρχές που αφορούν τα πρότυπα προστασίας θα συμπεριληφθούν σ' αυτή τη διαπραγματευτική διαδικασία, όπως και ζητήματα γνωστοποίησης και συγκατάθεσης, καθώς και αποσαφήνιση της χρήσης και εκ νέου χρήσης προσωπικών πληροφοριών[semigr ] Το Ευρωπαϊκό Κοινοβούλιο θα πρέπει να συμμετάσχει σ' αυτή τη διαδικασία[semigr ]

27. αναγνωρίζει την ασάφεια που υφίσταται όσον αφορά τη διάκριση μεταξύ πληροφορίας και διαφήμισης καθώς και τις αυξημένες δυνατότητες παρακολούθησης και εντοπισμού μεμονωμένων ατόμων, με τα συναφή προβλήματα ιδιωτικότητας και προστασίας των δεδομένων, τον κίνδυνο αθέμιτης χρησιμοποίησης των προσωπικών δεδομένων των καταναλωτών και την απουσία δυνατοτήτων επανόρθωσης σε διασυνοριακό επίπεδο[semigr ] παροτρύνει συνεπώς την Επιτροπή να υποβάλει έκθεση σχετικά με τη θέσπιση διασυνοριακού συστήματος επανόρθωσης[semigr ]

28. τονίζει ότι τα αποτελεσματικότερα γνωστά μέσα προστασίας του χρήστη κατά του τηλεματικού εγκλήματος είναι οι ισχυρές τεχνολογίας κρυπτοθέτησης, και, ως εκ τούτου, η πρόσβαση στις τεχνολογίες αυτές πρέπει να διασφαλίζεται σε επιχειρήσεις και πολίτες και να αποτραπεί ο περιορισμός στη χρησιμοίηση της κρυπτοθέτησης[semigr ] τονίζει εξάλλου ότι η ισχύουσα νομοθεσία σε επίπεδο ΕΕ (άρθρο 19 του κανονισμού (ΕΚ) 3381/94 του Συμβουλίου της 13ης Δεκεμβρίου 1994 για τη θέσπιση κοινοτικής ρύθμισης που θα διέπει τον έλεγχο των εξαγωγών αγαθών διπλής χρήσεως) ((ΕΕ L 367 της 31.12.1994, σελ. 1)) η οποία υποχρεώνει τα κράτη μέλη να ελέγχουν τις ενδοκοινοτικές αποστολές προϊόντων κρυπτοθέτησης δεν είναι συμβατή με την εύρυθμη λειτουργία της εσωτερικής αγοράς και είναι ξεπερασμένη όσον αφορά το πολιτικό και τεχνολογικό της περιεχόμενο[semigr ] κατά συνέπεια, ο παρών κανονισμός πρέπει να τροποποιηθεί έτσι ώστε να καταργηθούν σταδιακά οι ενδοκοινοτικοί έλεγχοι στα προϊόντα κρυπτοθέτησης και επομένως να μπορούν να κυκλοφορούν ελεύθερα τα προϊόντα αυτά για εμπορικούς και ιδιωτικούς σκοπούς[semigr ]

29. ενθαρρύνει την καθιέρωση εκ μέρους της ΕΕ και των κρατών μελών της μιας προσήκουσας και ολοκληρωμένης βιομηχανικής πολιτικής στον τομέα της παραγωγής προϊόντων κρυπτοθέτησης και ψηφιακών υπογραφών σύμφωνα με τις κατευθύνσεις της ανακοίνωσης της Επιτροπής «Κατοχύρωση ασφάλειας και εμπιστοσύνης στις ηλεκτρονικές επικοινωνίες προς ένα ευρωπαϊκό πλαίσιο για ψηφιακές υπογραφές και κρυπτοθέτηση»[semigr ]

30. τάσσεται υπέρ της εφαρμογής της προσέγγισης της εσωτερικής αγοράς κατά τη ρύθμιση των ψηφιακών υπογραφών, προκειμένου να καθιερωθούν ελάχιστες απαιτήσεις σε κοινοτικό επίπεδο και να προστατευθεί η ελεύθερη κυκλοφορία τους[semigr ] τούτο θα μπορούσε να επιτευχθεί μέσω της διασυνοριακής νομικής αναγνώρισης των ψηφιακών υπογραφών, κατά προτίμηση με βάση τους ελέγχους στη χώρα καταγωγής και αμοιβαία αναγνώριση ή, εάν είναι ανάγκη, με τη χρησιμοποίηση της εναρμόνισης της ΕΕ[semigr ] επισημαίνει ότι η τυποποίηση διαδραματίζει σημαντικό ρόλο ως παράγοντας διευκόλυνσης της αμοιβαίας αναγνώρισης των ψηφιακών υπογραφών[semigr ]

31. ζητεί συντονισμό της αστυνομίας και των δικαστικών αρχών σε διεθνές επίπεδο για την καταπολέμηση του εγκλήματος και της απάτης στον κυβερνοχώρο[semigr ] ζητεί επίσης την εγκατάσταση συστημάτων αστυνόμευσης, καταλλήλων για τον εντοπισμό υπόπτων εγκληματιών με κατάλληλο τρόπο και χωρίς να παρεμποδίζεται η νόμιμη εμπορική και ιδιωτική χρησιμοποίηση της κρυπτοθέτησης[semigr ]

32. υποστηρίζει τη δημιουργία ενός διεθνούς μηχανισμού επίλυσης διαφορών, αυτορρυθμιζόμενου από τη βιομηχανία, για τη διευθέτηση διαφορών σχετικά με συναλλαγές ηλεκτρονικού εμπορίου σε περίπτωση κατά την οποία τα υφιστάμενα δικαιοδοτικά όργανα αποδειχθούν ανεπαρκή[semigr ]

33. επισημαίνει τη σημασία οι τεχνολογίες να εγγυώνται ασφαλή μέσα ηλεκτρονικής πληρωμής και ζητεί από την Επιτροπή να προτείνει την καθιέρωση ενός πλαισίου το οποίο να επιτρέπει τόσο στις τράπεζες όσο και στους μη τραπεζικούς χρηματοπιστωτικούς φορείς να εκδίδουν εγγεγραμμένες αξίες και προϊόντα ηλεκτρονικών πληρωμών στην Ευρώπη επί ανταγωνιστικής βάσεως στα πλαίσια ενός διαλειτουργικού συστήματος, υπό την επιτήρηση της μελλοντικής Ευρωπαϊκής Κεντρικής Τράπεζας η οποία θα ασκεί καθήκοντα διαχείρισης της νομισματικής πολιτικής[semigr ] θεωρεί απαραίτητο να εξετασθεί, με στόχο την προστασία της ιδιωτικότητας, η δυνατότητα πραγματοποίησης πληρωμών μέσω του Internet ανωνύμως, δηλαδή χωρίς να καταγράφεται η ταυτότητα αυτού που πληρώνει[semigr ]

34. φρονεί ότι το Πέμπτο Πρόγραμμα Πλαίσιο για την έρευνα πρέπει, στο κεφάλαιο «Φιλική προς το χρήστη Κοινωνία της Πληροφορίας» να περιλάβει την υποστήριξη της ανάπτυξης ειδικών τεχνικών προδιαγραφών για την ανάπτυξη του ηλεκτρονικού εμπορίου (ηλεκτρονική υπογραφή, κρυπτοθέτηση), καθώς και γενικής τεχνολογίας δικτύων, π.χ. για διαχείριση της πρόσβασης σε βάσεις δεδομένων, μηχανισμοί αναζήτησης για την πρόσβαση στις τεράστιες ποσότητες πληροφοριών, και διαχείριση δικτύου[semigr ] ζητεί, το Πέμπτο Πρόγραμμα Πλαίσιο και τα ερευνητικά προγράμματα των κρατών μελών και των περιφερειών να περιλάβουν προσπάθειες για την τόνωση της τεχνικής ικανότητας, προκειμένου να μειωθεί το κόστος[semigr ]

35. υπενθυμίζει στην Επιτροπή ότι οι νέες αλληλεπιδραστικές υπηρεσίες για το ηλεκτρονικό εμπόριο δημιουργούν την ανάγκη δικτύων υψηλότερης ζώνης, και τεχνολογίας διαδικτύου και πολυμέσων δεύτερης γενιάς[semigr ] οι εν λόγω εξελίξεις πρέπει να ληφθούν υπόψη τόσο στο Πέμπτο Πρόγραμμα Πλαίσιο για την Έρευνα όσο και στο πρόγραμμα TEN[semigr ] πρέπει να ληφθούν υπόψη τόσο η δορυφορική όσο και η καλωδιακή τεχνολογία[semigr ]

36. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο.